स्पाइस जेट को 11 रूटों का आवंटन किया गया है। श्री सिंह ने बताया कि कंपनी जुलाई में आरसीएस के तहत पहली उड़ान शुरू करने की उम्मीद रखती है जो दिल्ली-कानपुर मार्ग पर होगी। उन्होंने बताया कि उड़ान का रूट अमृतसर-दिल्ली-कानपुर बनाया जायेगा जिसमें दिल्ली-कानपुर मार्ग पर 40 से 50 सीटें आरसीएस श्रेणी की होगी। यानी ग्राहकों को 20 से 25 सीटों पर अधिकतम किराया सीमा का लाभ मिलेगा। एयर ओडिशा के एक वरिष्ठ अधिकारी ने बताया कि उनकी कंपनी डेढ़ महीने में आरसीएस की पहली फ्लाइट शुरू करने की उम्मीद करती है। कंपनी को ऑपरेटर लाइसेंस मिल चुका है। वह आरसीएस रूटों पर 20 सीटों वाले विमानों का परिचालन करेगी।